# Llista de capítols de Kimagure Orange Road

Kimagure Orange Road és un manga de comèdia romàntica escrit i il·lustrat per Izumi Masumoto.
Es va publicar a la revista Weekly Shōnen Jump de 1984 a 1987, i els capítols foren recollits en 18 volums tankōbon per Shueisha.
L'editorial Glénat/EDT va publicar el manga complet en llengua catalana en un total de 10 volums.

## Publicació

| Volum | ISBN | Data de publicació |
| 1 | ISBN 978-84-8357-821-6 | 31 d'octubre de 2008 |
| 001: El barret vermell de palla 002: Un tir perdut 003: El secret dels seus llavis 004: Una lenta trista 005: Lakeside Rhapsody 006: La distància de l'amor 007: Rumors que maten 008: Una feina secreta 009: El primer examen 010: Tarda de shopping 011: L'anell de la sospita 012: El blues de l'alcohol 013: Sentiments que es compliquen 014: Dues fotografies 015: La frontera de la gelosia |||
| El dia en què en Kyosuke, el fill gran d’una família amb uns poders molt particulars, es trasllada de ciutat, surt a passejar i queda enlluernat per la Madoka, una noia amb la qual coincidirà després a l’institut. En Kyosuke és un jove de caràcter indecís i les circumstàncies el portaran a sortir amb la Hikaru, una amiga de la Madoka. Tanmateix, no trigarà a adonar-se que sempre està pensant en la Madoka i farà tot el possible per apropar-se a ella. El triangle amorós està servit. |||
| 2 | ISBN 978-84-8357-822-3 | 19 de desembre de 2018 |
| 016: Un amor no correspost! 017: Kurumi, molt de compte! 018: Els tiquets de la discòrdia 019: Pànic a la platja! 020: Una cançó d'amor 021: L'illa de l'amor prohibit 022: Ja no sóc una nena! 023: I like Japan! 024: Emoció al parc d'atraccions 025: Sota sospita 026: Batecs de gelosia 027: Em sap greu, sóc indecís! 028: Un accident ben confús 029: Correm la marató? 030: Les sospites de la Hikaru 031: Les flors de la felicitat |||
| Davant d’en Kyôsuke apareix un amic de la infància de la Madoka i la Hikaru que, a més a més, està enamorat de la segona! Un panorama amorós ben complicat que encara s'embolica més quan, de la manera més inesperada, resulta que se’n van a la platja tots quatre...! Què els espera al paradís estival...!? |||
| 3 | ISBN 978-84-8357-823-0 | 20 de febrer de 2009 |
| 032: He tret l'as de cors! 033: Un somni premonitori sota les estrelles 034: En Kyôsuke es transforma! 035: Un nen amb telepatia 036: L'aniversari de la sort 037: Un altre somni premonitori 038: El misteri del refredat 039: Un nen que sembra el pànic 040: Nadal... cada dia 041: Cançó de bressol 042: Un vals sobre gel 043: És hora de canviar! 044: Un esbós nevat 045: Romantic night 046: La nit de la nevada 047: Un dia dels enamorats de somni |||
| Hi ha un nouvingut a can Kyôsuke: és en Kazuya, el seu cosí. Per ser que encara va a la guarderia, revoluciona la casa de mala manera! Perquè en Kazuya també té poders. Al principi, a en Kyôsuke se li’n fum el que faci el menut, però... |||
| 4 | ISBN 978-84-8357-824-7 | 30 d'abril de 2009 |
| 048: Elegia de l'institut 049: La temptació del dia de les nines 050: El blues de la innocència 051: El missatge roig al mirall 052: La temptació dels àngels 053: Un nen que... torna a sembrar el pànic! 054: La lenta prohibida 055: Primavera = sorpresa!! 056: La carta de la gelosia 057: Un huracà que fa i desfà 058: "Pervertit"! Què m'has dit?! 059: Compte amb les distàncies curtes! 060: Un crim d'amor... gairebé perfecte 061: Un record molt personal 062: Somriu... i foto! |||
| Un dia que en Kyôsuke s'ha quedat sol a casa rep la visita de la Madoka, que li diu que es vol quedar a passar la nit a casa seva. Ell s'ensuma que ha tingut algun problema... Havent de dormir tots dos sols sota el mateix sostre, un Kyôsuke incapaç d’aclucar els ulls jeu al seu llit mirant el sostre quan, de sobte, a l’habitació entra ella... |||
| 5 | ISBN 978-84-8357-825-4 | 26 de juny de 2009 |
| 063: Viatge a un món paral·lel! 064: Escapada al paradís! 065: Una platja perillosa! 066: L'Akane, testimoni! 067: No caiguis del pedestal, maco! 068: Fugitius per amor 069: SH, les inicials de l'amor 070: Què et sembla una de por? 071: Moguda a la muntanya! 072: La ruta del pànic! 073: Neu d'estiu, una prova d'amor 074: Persecució a la piscina 075: No s'hi val a fer trampes! 076: Un somni premonitori... 077: I una oportunitat única! 078: Una càmera amb trampa 079: Un fracàs rere l'altre! |||
| L'Akane, la cosina d'en Kyôsuke, és una manefla que es precipita i treu conclusions equivocades. Per això, decideix posar en pràctica el seu poder de transformar-se en una altra persona als ulls del seu interlocutor per apropar a en Kyôsuke i la Hikaru i per intimar amb la Madoka... Però les coses es compliquen de sobte...!? |||
| 6 | ISBN 978-84-8357-826-1 | 21 d'agost de 2009 |
| 080: Una moguda paral·lela! 081: Una nit paral·lela! 082: Un heroi paral·lel! 083: La tardor de l'amor 084: Una alumna perillosa 085: Estima... la càmera! 086: La foto secreta 087: Un aniversari extraordinari 088: Els caçadors de bolets! 089: Va, digues que t'agrado! 090: Una guerra de cors! 091: Un Nadal blanc 092: Hipnosi? No, gràcies! 093: Un somni, un petó! 094: La llegenda de la muntanya hivernal 095: Una història de por |||
| A la Hikaru li arriba el rumor que en Kyôsuke la considera una nena. De seguida pensa que el seu caràcter infantil és el motiu pel qual la seva relació no progressa, i decideix prendre una decisió per canviar les coses...!? |||
| 7 | ISBN 978-84-8357-853-7 | 30 d'octubre de 2009 |
| 096: Un règim de sang, suor i llàgrimes! 097: El focus de l'amor! 098: Pel dia dels enamorats... un nen! 099: En Kyôsuke robot! 100: El primer amor 101: De veritat que te'n vas?! 102: Ha arribat la primavera! 103: Contactes perillosos 104: La Manami té una aventura! 105: Compte no siguis innocent! 106: Boirina de primavera, una estampa d'amor 107: La mala fortuna d'en Kyôsuke 108: Un lloro massa xerraire 109: Per això sóc un home! 110: Un rellotge peculiar 111: Desperta'm amb un petó! |||
| La Sayuri, la sex symbol de l’institut, només té una afició: aconseguir que tots els nois que coneix li diguin que els agrada. Per això se sent humiliada quan en Kyôsuke no reacciona d’aquesta manera. A partir d’aquí la Sayuri comença a veure la Madoka com a rival, i per això li llança un atac implacable en forma de parany a en Kyôsuke que té per objectiu distanciar la parelleta...!? |||
| 8 | ISBN 978-84-8357-854-4 | 25 de juny de 2010 |
| 112: Una noia fotogènica 113: Un missatge per a tu... i ningú més! 114: Amb les emocions... sinceritat al 100%! 115: La parada de l'autobús de l'amor! 116: Quin perill de profe! 117: El laberint del retrobament 118: He somiat que rebia carbassa 119: Jo, el gat! 120: L'estiu del comiat 121: Hawaii, espera'm que vinc! 122: Hawaii, el ring de les dones! 123: Intriga a la platja de l'estiu per sempre 124: Hawaiian Mystery 125: Malson d'una nit d'estiu 126: Especial Izumi Matsumoto: de vacances a Chiba 127: Pintallavis de nit |||
| Les notes de la Hikaru, que ara ja és a tercer de secundària, empitjoren de sobte. És el moment de decidir si vol continuar els estudis i fer batxillerat, i mentre s'ho pensa s'apunta a classes de repàs. Però és clar, si vol fer batxillerat hauria de ser al mateix institut on estudia ara, per poder estar amb en Kyôsuke... Amb aquest objectiu present, la Hikaru decideix fer mans i mànigues per tal de superar aquestes classes. |||
| 9 | ISBN 978-84-9947-238-6 | 20 d'agost de 2010 |
| 128: La temptació de l'habitació secreta 129: Una dolça i perillosa tarda de cinema 130: Entre l'aprovat i el suspens 131: L'ombra de l'arbre del record 132: Mira, mira, gelosia! 133: El perquè del petó! 134: L'home que no podia tornar 135: Acaba com va començar 136: Famosa a la primavera 137: A la cantonada, un accident 138: Al vespre, una aventura 139: La confessió d'un amor tràgic 140: Un Cupido inesperat! 141: Un escenari de somni 142: Ha nascut una estrella! 143: Un cor en flames! 144: Aquesta no me l'esperava! |||
| En Kyôsuke, ferit, és ingressat a l’hospital i amb prou feines es pot moure. En un moment, sucumbeix a la temptació d’usar els poders per acostar-se un objecte... amb tan mala sort que la Hikaru el pesca! En Kyôsuke sap el que això significa: una altra mudança, una altra escola. Ara sí que l’ha feta bona! Com s'ho farà per esquivar les conseqüències d’aquesta relliscada!? |||
| 10 | ISBN 978-84-9947-239-3 | 29 d'octubre de 2010 |
| 145: El xicot que no ho era 146: Una habitació només per a dos 147: T'admiro, Hikaru! 148: El retrat d'un amor platònic! 149: En Kyôsuke robot! (2a part) 150: M'he transformat en peix! 151: El llac dels records 152: El penjoll d'aquell estiu 153: Fuig! Fuig! 154: Pregària a una estàtua de pedra 155: La gran final de l'estiu 156: Una parella sense retorn 157: Un estiu sense fi 158: Pànic al balneari |||
| Tens a les mans l'últim volum de Kimagure Orange Road, el qual tanca el triangle amorós més famós de tota la història del manga. S'ha acabat l'espera! |||

## Enllaços externs

* Kimagure Orange Road (manga) a l'Enciclopèdia d'Anime News Network (anglès)
* Kimagure Orange Road a Tiendascomic.com

## Referències

* ↑ «Kimagure Orange Road». Glénat. Arxivat de l'original el 22-7-2011. [Consulta: 18 juliol 2022].
* ↑ «KIMAGURE ORANGE ROAD 01 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 02 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 03 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 04 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 05 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 06 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 07 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 08 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 09 (COMIC) (CATALAN)». SD Distribuciones. [Consulta: 18 juliol 2022].
* ↑ «KIMAGURE ORANGE ROAD 10 (COMIC) (CATALAN) (ULTIM NUMERO)». SD Distribuciones. [Consulta: 18 juliol 2022].